تېرو ۲۴ ساعتونو کې د سرې میاشتې د فعالیتونو خبرونه: کندز: د خان آباد ولسوالۍ په موسی زی، قرمقل او دهنه شورآبی او د آقتاش ولسوالۍ په چوغه او ارجال سیمو کې له ګڼو مالدارانو سره د ۳۰۸۶ څارویو لپاره د ۳.۵ ټنه کونجاړه او وښو مرسته وشوه. سرپل: د البدر په ولسوالۍ کې د ۷ تنو مالدارانو چې مالونه یې د ورښتونو له امله له منځه تللی وو، د ۴ قلمه غیر خوراکی توکو مرسته وشوه. کندهار: مرکز اړوند لومړۍ، دویمې او نمهې حوزه کې یو شمېر کورنۍ چې کورونه یې د ورښتونو له امله نړېدلی، د ۳ قلمه غیر خوراکی توکو مرسته ورسره وشوه. نورستان: د نورګرام ولسوالۍ د تیتین درې په نکره کلی کې د غر ښویېدنې له امله ۴۰۰ زیانمنو شویو کورنیو سره د ۳.۶ ټنه خوراکی توکو ترڅنګ د ۸۰۰ کمپلو مرسته هم ترسره شوه. کونړ: د ورښتونو له امله یوې پېښځپلې کورنۍ سره د ۴ قلمه غیر خوراکی توکو مرسته وشوه. پکتیا: * روغتیایی اساسی کلینیک او ګرځند روغتیایی ټیم د تېرو ۳۰ ورځو راهیسې په بېلابېلو سیمو کې ۷،۳۴۳ تنو ته روغتیایی خدمات ترسره کړی. * مرکز ګردېز او د سید کرم په ولسوالۍ کې پر ۴۰ تنو ښځینه او نارینه رضاکارانو د لومړنیو روغتیایی مرستو بستې ووېشل شوې. ارزګان: ښوونیز مرکز کې د اسلامی ښوونې، انګلیسی، ریاضی او لیک لوست برخو کې له ۲۰۰ زده کوونکو د ۶ میاشتنیو زده کړو له بشپړولو وروسته آزموینه واخیستل شوه. ننګرهار: * له ۲۰۴ تثبیت شویو سوالګرو کورنیو سره په مرستون کې په ټولیزه توګه ۱،۰۱۷،۰۰۰ افغانۍ نغدی مرسته وشوه. * ۲۵ تنو کارکوونکو او رضاکارانو ته د پېښو پر وړاندې د چمتو والی او د نغدی پیسو د لېږد په موخه ۶ ورځنی ورکشاپ دایر شو. لغمان: ښوونیز مرکز کې د انګلیسی برخې له ۱۶ زده کوونکو آزموینه واخیستل شوه. نیمروز: د ترقی په ښوونځی کې ۳۰ تنو نویو غړو ته د جلب او جذب په موخه نشراتی غونډه ترسره شوه.